Pielikums

Valmieras novada pašvaldības

22.05.2024. rīkojumam Nr.4.1.1/24/187

**Uzņēmējdarbības atbalsta remigrantiem izvērtēšanas komisijas reglaments**

1. **Komisijas darbības mērķis, uzdevumi un kompetence**:
2. Komisijas darbības mērķis ir sniegt atbalstu remigrantu dibinātu uzņēmumu izveidei un darbības uzsākšanai, atbalstot jaunu produktu un/vai pakalpojumu radīšanu un attīstīšanu.
3. Komisijas uzdevums ir izvērtēt konkursa “Uzņēmējdarbības atbalsts remigrantiem Valmieras novadā” (turpmāk – Konkurss) iesniegtos pieteikumus saskaņā ar Lēmumā noteiktajiem attiecīgā Konkursa kvalitatīvā vērtējuma kritērijiem, mērķi un uzdevumu. Pēc Komisijas ieskatiem Komisija var uzaicināt Pretendentus piedalīties Komisijas sēdē, lai sniegtu īsu izklāstu par projektu, tā mērķiem, sasniedzamajiem rezultātiem un projekta pienesumu Valmieras novada attīstībai.
4. Komisijai ir pienākums izskatīt un pieņemt lēmumus par Konkursa pretendenta pieteikuma atbalstīšanu, daļēju atbalstīšanu, noraidīšanu vai novirzīšanu detalizētākai izstrādei ar iespēju precizēt ideju atkārtoti un iesniegt izskatīšanai citā Konkursa pieteikumu izskatīšanas reizē.
5. **Komisijas struktūra un darba organizācija**
6. Komisijas sastāvā ietilpst Komisijas priekšsēdētājs, Komisijas priekšsēdētāja vietnieks un komisijas locekļi.
7. Komisijas darbu vada Komisijas priekšsēdētājs vai viņa prombūtnes laikā Komisijas priekšsēdētāja vietnieks. Aizvietojot komisijas priekšsēdētāju, Komisijas priekšsēdētāja vietniekam ir saistošas visas Komisijas priekšsēdētāja tiesības un pienākumi.
8. Komisijas sēdes tiek sasauktas pēc Pretendentu pieteikumu Uzņēmējdarbības atbalsta remigrantiem Valmieras novadā iesniegšanas Pašvaldībā, Komisijas priekšsēdētāja noteiktajā laikā un atbilstoši Lēmumam.
9. Komisijas lēmuma pieņemšanā Komisijas priekšsēdētājam, priekšsēdētāja vietniekam un locekļiem ir lēmēja balsstiesības.
10. Komisija ir lemttiesīga, ja tās sēdē piedalās vairāk kā puse no Komisijas sastāva.
11. Komisija pieņem lēmumu ar klātesošo balsstiesīgo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss vai arī viņa prombūtnes laikā Komisijas priekšsēdētāja vietnieka balss.
12. Ja rodas domstarpības par Komisijas lēmuma saturu vai tā izpildes kārtību, lēmums ir spēkā tādā formulējumā, kādā tas fiksēts protokolā. Komisijas loceklim, kurš nepiekrīt Komisijas lēmumam, ir tiesības rakstiski pievienot protokolam savu viedokli.
13. Komisijas sēdes tiek organizētas klātienē vai attālināti videokonferences režīmā.
14. Komisijas sēdes ir atklātas.
15. Komisijas sēdes tiek protokolētas. Protokolu sagatavo atbildīgais sekretārs un paraksta Komisijas priekšsēdētājs un atbildīgais sekretārs.
16. Komisijas priekšsēdētājs:
17. plāno, organizē un vada Komisijas darbu, ir atbildīgs par Komisijas uzdevumu izpildi;
18. sasauc un vada Komisijas sēdi, apstiprina sēdes darba kārtību;
19. paraksta sēdes protokolus un lēmumus, kā arī citu Komisijas dokumentus.
    1. Atbildīgais sekretārs:
20. saskaņojot ar Komisijas priekšsēdētāju, plāno Komisijas sēdes darba kārtību;
21. pieaicina personas, kuru piedalīšanās sēdē ir nepieciešama;
22. protokolē Komisijas sēdes;
23. kārto Komisijas lietvedību atbilstoši normatīvajiem aktiem;
24. organizē Komisijas dokumentu glabāšanu un nodošanu Pašvaldības arhīvā.
    1. Komisijas locekļi:
25. piedalās sēdēs;
26. ne vēlāk kā vienu darba dienu pirms noteiktās sēdes informē Komisijas priekšsēdētāju par prombūtni vai citiem apstākļiem, kuru dēļ Komisijas loceklis nevar piedalīties sēdē;
27. piedalās lēmumu pieņemšanas balsojumā;
28. pilda Komisijas priekšsēdētāja uzdotos pienākumus.
29. **Komisijas atbildība**
30. Katrs Komisijas loceklis ir atbildīgs par Komisijas kompetencē esošo lēmumu projektu objektīvu novērtējumu saskaņā ar tiesību aktiem.
31. Komisijas locekļi, pieņemot lēmumus vai veicot citas šajā nolikumā minētās darbības, nedrīkst būt tieši vai netieši ieinteresēti attiecīgā procesa iznākumā. Šādā gadījumā Komisijas loceklis paziņo par savu atstatīšanu pirms jautājuma izskatīšanas, par ko tiek izdarīta atzīme Komisijas sēdes protokolā.
32. Komisijas locekļi ir atbildīgi par fizisko personas datu neizpaušanu, Komisijā skatāmo jautājumu laikā iegūtās personu informācijas konfidencialitātes saglabāšanu vai tādas privātas informācijas saglabāšanu, kura iegūta, pildot darba pienākumus Komisijā.